Ordorsa rakedvostulo

Ordorsa rakedvostulo (Prioniturus platurus, laŭ kio ankaŭ Platvosta rakedvostulo) estas specio de papago en la familio Psittaculidae. Ĝi estas endemio de Indonezio. Ĝiaj naturaj vivejoj estas subtropikaj aŭ tropikaj humidaj malaltebenaĵaj arbaroj kaj subtropikaj aŭ tropikaj humidaj montaraj arbaroj ĝis altitudo de ĉirkaŭ 3 000 metroj.

Subspecioj
Tri subspecioj estas agnoskitaj. La nomiga subspecio P. p. platurus troviĝas en Sulaveso, Togian, Banggai kaj pluraj aliaj proksimaj insuloj, P. p. talautensis troviĝas en la Talaud-Insuloj kaj P. p. sinerubris troviĝas en Taliabu kaj Mangole en la Sula-Insuloj. Unu el la lokoj kie ĉi tiu birdo videblas estas la Naturrezervejo Gunung Ambang sur Sulaveso.

Aspekto
Plenkreskaj ordorsaj rakedvostuloj estas ĉirkaŭ 28 cm longaj kaj pezas ĉirkaŭ 220 g. La masklo estas plejparte verda kun rozruĝa makulo ĉirkaŭita de griza makulo super la okulo kaj oranĝa (orkolora) malantaŭa kolumo trans la mantelo (supra dorso). La malsupraj partoj estas palverdaj. La supraj flugilkovriloj estas grizaj kaj la duarangaj verdbluaj kun flavecaj internaj randoj. La centraj vostoplumoj estas verdaj proksime de la bazo sed plilongigitaj en "rakedaĵojn", kun nudaj ŝaftoj kaj nigraj pintoj nuance per bluo. La eksteraj vostoplumoj estas verdaj kun nigra bendo proksime de la pinto. La ino estas simila sed malhavas la ruĝan makulon kaj la oranĝan kolumon, havas pli verdajn suprajn flugilkovrilojn kaj havas pli mallongan voston. La junulo estas simila al la inon sed ne havas nudajn ŝaftojn ĉe la vostoplumoj. La beko estas griza kaj la irisoj malhelbrunaj.

La krio konsistas el diversaj fajfantaj notoj, kiuj estas kunmetitaj, kreante muzikan tutaĵon. Aliaj sonoj elsenditaj estas raŭkaj kaj guturalaj.

Kutimaro
La Ordorsa rakedvostulo ofte formas malgrandajn arojn. La dieto konsistas el semoj kaj fruktoj troveblaj en la arbaro kaj la birdo foje vizitas mangoplantejojn por nutriĝi. Reproduktado okazas en oktobro kaj truoj en arboj estas uzataj kiel nestolokoj.

Statuso
La Ordorsa rakedvostulo havas larĝan teritorion kaj estas ofta en granda parto de tiu teritorio, kaj la IUCN klasifikis la birdon kiel "malplej zorgiga". BirdLife International (2018). "Prioniturus platurus". IUCN Red List of Threatened Species. 2018 e.T22684997A130101564. doi:10.2305/IUCN.UK.2018-2.RLTS.T22684997A130101564.en. Alirita la 12an de Novembro 2021. 

Referencoj



 Eksteraj ligiloj 

Kategorio:Papagoj
Kategorio:Birdoj de Indonezio